Το ιερό της Εύκλειας στη Βεργίνα. Πρόταση ανάδειξης του αρχαιολογικού χώρου.
Creators: name: Τούρτας, Αλέξανδρος Χρήστου
Publisher: name: Aristotle University of Thessaloniki
Year: 2010
Subjects: Αποκατάσταση
Βεργίνα
Πολυμέσα
Restoration
Vergina
Multimedia

description: Το ιερό της Εύκλειας αποτελεί μία σημαντική θέση στον εκτενή αρχαιολογικό χώρο της Βεργίνας. Ανασκάπτεται με μικρές διακοπές από το 1982 έως σήμερα και έχει αποκαλύψει πλήθος σημαντικών αρχαιολογικών ευρημάτων με ιδιαίτερη σημασία για τον ευρύτερο αρχαιολογικό χώρο, αλλά και για τη μελέτη της αρχαίας Μακεδονίας γενικότερα. Παρόλο που η ανασκαφή στο χώρο δεν έχει ολοκληρωθεί, έχει φτάσει σε τέτοιο σημείο, ώστε να μπορεί ένα μεγάλο μέρος του ιερού σήμερα να αποτελέσει μέρος της περιήγησης των επισκεπτών που έρχονται στη Βεργίνα. Τόσο ο ευρύτερος αρχαιολογικός χώρος της Βεργίνας, όσο και ειδικότερα ο χώρος του ιερού της Εύκλειας παρουσιάζουν πολλές δυνατότητες, ώστε να προσφέρουν μια ευχάριστη και ουσιαστική αρχαιολογική περιήγηση στους επισκέπτες τους. Απλά, χρειάζεται να γίνουν κάποιες παρεμβάσεις, που θα βελτιστοποιήσουν τις δυνατότητες αυτές και θα ελαχιστοποιήσουν ή θα διορθώσουν τα μειονεκτήματα, που παρουσιάζονται. Ο αρχαιολογικός χώρος έχει διττή λειτουργία, από τη μία αποτελεί το ζωτικό περιβάλλον της αρχαιολογικής έρευνας και από την άλλη ένα μουσείο in situ εκθεμάτων, ένα μουσείο χωρίς τοίχους, που μαζί με τα αντικείμενά του προσφέρει στο θεατή και τις θέες, τη βλάστηση, το χώμα και τις πέτρες που ερχόταν σ’ επαφή μαζί τους. Προκειμένου να επιτευχθεί λοιπόν αυτός ο στόχος προτείνεται ένα πλήθος επεμβάσεων, που αφορά τόσο τη διαμόρφωση του ίδιου του χώρου, όσο και την εφαρμογή συγκεκριμένων ενημερωτικών πρακτικών. Σε κάθε περίπτωση οι προτάσεις διατυπώνονται στο επίπεδο των κατευθυντήριων γραμμών και δεν προχωρούν σε επίπεδο μελέτης εφαρμογής. Ωστόσο λαμβάνουν υπόψη τα χαρακτηριστικά τόσο της θέσης, όσο και της ευρύτερης περιοχής και κινούνται ανάμεσα στο ευρύ φάσμα που ορίζουν από τη μία το πρακτικό όριο του εφικτού και από την άλλη η ανάγκη για την υπέρβαση των παρωχημένων πρακτικών και ιδεών και η διατύπωση μιας ενδιαφέρουσας, ελκυστικής, αλλά και ταυτόχρονα τεκμηριωμένης πρότασης για την αρχαιολογική επίσκεψη στο χώρο.
description: The sanctuary of Eukleia is a very important excavation section at the archaeological site of Vergina. It has been excavated since 1982 and a great number of significant archaeological finds were revealed, regarding the history of Vergina and ancient Macedonia in general. Although the excavation is not yet completed, there are monuments that are ready to host guests visiting the area. The archaeological site of Vergina and the sanctuary of Eukleia in particular have much potential in offering a pleasant and interesting tour to their visitors. There are simply a few measures that need to be taken in order to optimize these advantages and minimize the disadvantages. The archaeological site has two major functions. It is certainly the vital space of the excavation and the production of our knowledge of the past. It is also the means to transfer this knowledge to the public. It is a museum without walls, that offers to its guest not only the archaeological finds themselves, but also their environmental features. One of the most important goals of a restoration proposal should be the use of this extra information, in order to make things easier to understand. In order to achieve this goal the present essay makes a number of suggestions that will help to transform the excavation data into an interesting informational frame that will help visitors to perceive the archaeological site and its finds.